b'\n_START_ARTICLE_\nCommon Language Infrastructure\n_START_PARAGRAPH_\n"Common Language Infrastructure" (CLI) je specifikacija, ki opisuje kodo, ki jo je mo\xc5\xbeno pognati, ter izvajalsko okolje, ki omogo\xc4\x8da uporabo ver vi\xc5\xa1jenivojskih programskih jezikov za razvoj aplikacij na razli\xc4\x8dnih ra\xc4\x8dunalni\xc5\xa1kih platformah. CLI je odprta specifikacija, ki jo je razvil Microsoft in je standardizirana s strani ISO in ECMA, kar omogo\xc4\x8da razvoj neodvisnih implementacij. Komercialno Microsoftovo Ogrodje .NET, prosto in prenosljivo odprtokodno okolje Mono in Portable.NET so primeri implementacij CLI. Okolje Mono omogo\xc4\x8da razvoj odprtokodnih in komercialnih aplikacij za razli\xc4\x8dne platforme v kateremkoli jeziku, ki je skladen s specifikacijo, pri \xc4\x8demer se za ta namen najbolj pogosto uporablja C#.\n_START_SECTION_\nPregled\n_START_PARAGRAPH_\nSpecifikacija med drugim opisuje naslednje aspekte razvojnega in izvajalskega okolja:\n_START_SECTION_\nCommon Type System\n_START_PARAGRAPH_\nCTS dolo\xc4\x8da skupino podatkovnih tipov in operacij, ki jih uporabljajo jeziki skladni s specifikcijo.\n_START_SECTION_\nMeta podatki\n_START_PARAGRAPH_\nInformacija o strukturi programa je neodvisna od jezika, zaradi \xc4\x8desar je mo\xc5\xbeno sklicevanje med razli\xc4\x8dnimi jeziki. Zaradi tega je enostavno uporabiti kodo napisano v drugem jeziko kot jezik, v katerem je napisana razvijal\xc4\x8deva koda.\n_START_SECTION_\nCommon Language specification\n_START_PARAGRAPH_\nCLS, skupna jezikovna specifikacija, je mno\xc5\xbeica pravil, ki jih morajo upo\xc5\xa1tevati jeziki, ki ciljajo na skladnost s CLS.\n_START_SECTION_\nVirtual Execution System\n_START_PARAGRAPH_\nVES je zadol\xc5\xbeen za nalaganje in izvedbo programov skladnih s CLI. Sistem uporablja standardizirane meta podatke, da lahko kombinira lo\xc4\x8deno generirane dele kode v \xc4\x8dasu izvajanja._NEWLINE_Jeziki kompatibilni s CLI se prevajajo v Common Intermediate Language, skupni ni\xc5\xbejenivojski jezik, ki abstrahira strojno opremo, na kateri se program izvaja. Ko se koda v tem jeziku izvaja, sistem VES (ki je zgrajen za vsako platformo posebej) najprej prevede vmesni jezik (CIL) v strojni jezik dolo\xc4\x8dene platforme in operacijskega sistema.'